CELEX: 31981R2068
Language: el
Date: 1981-07-20 00:00:00
Title: Κανονισμός (ΕΟΚ) αριθ. 2068/81 τού Συμβουλίου τής 20ής Ιουλίου 1981 περί καθορισμού, στόν τομέα τού λυκίσκου, τού ύψους τής ενισχύσεως στούς παραγωγούς γιά τή συγκομιδή τού 1980

Avis juridique important

|

31981R2068

Κανονισμός (ΕΟΚ) αριθ. 2068/81 τού Συμβουλίου τής 20ής Ιουλίου 1981 περί καθορισμού, στόν τομέα τού λυκίσκου, τού ύψους τής ενισχύσεως στούς παραγωγούς γιά τή συγκομιδή τού 1980  

Επίσημη Εφημερίδα αριθ. L 203 της 23/07/1981 σ. 0005

***** ΚΑΝΟΝΙΣΜΟΣ (ΕΟΚ) αριθ. 2068/81 ΤΟΥ ΣΥΜΒΟΥΛΙΟΥ  της 20ής Ιουλίου 1981  περί καθορισμού, στον τομέα του λυκίσκου, του ύψους της ενισχύσεως στους παραγωγούς για τη συγκομιδή του 1980  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως αγοράς στον τομέα του λυκίσκου (1), όπως τροποποιήθηκε τελευταία από την πράξη προσχωρήσεως του 1979, και ιδίως το άρθρο 12 παράγραφος 7,  την πρόταση της Επιτροπής,  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι το άρθρο 12 του κανονισμού (ΕΟΚ) αριθ. 1696/71 προβλέπει τη δυνατότητα χορηγήσεως ενισχύσεως στους παραγωγούς λυκίσκου για να λαμβάνουν ικανοποιητικό εισόδημα· ότι το ποσό της ενισχύσεως αυτής καθορίζεται ανά εκτάριο και διαφοροποιείται σε σχέση με τις ομάδες ποικιλιών, λαμβανομένου υπόψη του μέσου εσόδου που πραγματοποιείται στις εκτάσεις πλήρους παραγωγής, συγκρινόμενο με τα μέσα έσοδα που πραγματοποιήθηκαν κατά τις προηγούμενες περιόδους συγκομιδής, την κατάσταση της αγοράς και την εξέλιξη των τιμών·  ότι ο καλλιεργούμενος στην Ελλάδα λυκίσκος θα τύχει της κοινοτικής ενισχύσεως μόνον από τη συγκομιδή 1981 και εξής·  ότι η εξέταση των αποτελεσμάτων της συγκομιδής του 1980 οδηγεί στον καθορισμό ενισχύσεως για ορισμένες ομάδες ποικιλιών λυκίσκου, οι οποίες καλλιεργούνται εντός της Κοινότητος των Εννέα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για τη συγκομιδή 1980, χορηγείται ενίσχυση στους παραγωγούς λυκίσκου της Κοινότητος των Εννέα για τις ομάδες ποικιλιών που απαριθμούνται στο παράρτημα.  2. Το ύψος της ενισχύσεως αυτής καθορίζεται στο επίπεδο που αναφέρεται στο παράρτημα.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 20 Ιουλίου 1981.  Για το Συμβούλιο  Ο Πρόεδρος  P. WALKER  (1) ΕΕ αριθ. L 175 της 4. 8. 1971, σ. 1.  (2) Γνώμη που διατυπώθηκε στις 10 Ιουλίου 1981 (δεν δημοσιεύθηκε ακόμη στην Επίσημη Εφημερίδα).  (3) Γνώμη που διατυπώθηκε την 1η Ιουλίου 1981 (δεν δημοσιεύθηκε ακόμη στην Επίσημη Εφημερίδα).  ΠΑΡΑΡΤΗΜΑ  Ενίσχυση χορηγούμενη στους παραγωγούς λυκίσκου της Κοινότητος των Εννέα για τη συγκομιδή 1980   // Ομάδα ποικιλιών   // Ποσά σε ECU/εκτάριο  // Αρωματικές  // 250  // Πικρές  // 200  // Άλλες  // 250